152 
skaben om vore lavere Havdyr, og maaske forholdsvis mere end for 
Fiskenes Vedkommende, behøver jeg næppe at nævne. Netop fordi 
jeg ikke har saa meget nyt af Fiske, blev jeg særlig glad ved, at 
Hr. Professor Lutken opfordrede mig til ved samme Lejlighed 
at offentliggjøre, hvad der, af større Betydning, maatte være indsamlet 
til zoologisk Museum og optegnet i dets Journaler, siden Winther 
skrev sin „Prodromus ichthyologiæ danicæ marinæ“ i Nat. Tidsskr. 
3. Række 12. Bd. 1879. Det er i Hovedsagen fra disse to Kilder, 
at de følgende Bemærkninger stamme. 
Gasterosteus aculeatus L. 
Jeg skal om denne Fisk kun bemærke, at den foruden i lune 
Bugter og Fjorde ogsaa findes, hvor der er megen Zostera -Væxt i 
Kattegat, d. v. s. syd for Læsø paa grundt Vand og langs den jydske 
Kyst fra Djursland og op ad Læsø Rende til; jeg har her taget 
Individer 11 Ctm. lange og 21 Mm. høje. 
Gasterosteus pungitius L. har hverken Krøyer eller jeg set i 
Kattegat. 
Spinachia vulgaris Flem. forekommer paa de tangbevoxede 
Steder i Kattegat sammen med den store Hundestejl. 
Pagellus centrodontus (De la Roche). 
Til de af Winther nævnte Fund af denne Fisk kunne endnu 
føjes et i 1881 ved Skagen og et i 1885 ved Klitmøller. Først¬ 
nævnte meddeltes af Hr. Postexped. Schrader, sidstnævnte af 
Hr. Adjunkt Zoffmann i Sorø, der opgav senere at have faaet et 
lignende Stykke fra samme Sted. 
Sebastes viviparus Krøyer. 
Et IIV 2 Tomme langt Individ af denne for vor Fauna nye 
Art indsendtes til Zoologisk Museum i Februar 1881 fra Skagen 
af Hr. Postexpeditør Schrader. Den kan vel næppe regnes til 
de egentlig i Kattegat hjemmehørende Fiske; thi den ynder ifølge 
Lilljeborg Vand paa 50—60 Favne og findes i Bohuslan oftest 
paa „Bergbotten u . 
